സച്ചിൻ ബൻസാൽ

ഇന്ത്യയിലെ പ്രസിദ്ധമായ ഓൺലൈൻ ഷോപ്പിങ്ങ് സൈറ്റായ ഫ്ലിപ്കാർട്ടിൻ്റെ സഹസ്ഥാപകരിൽ ഒരാളാണ് സച്ചിൻ ബൻസാൽ (ജനനം ഓഗസ്റ്റ് 5 1981). സച്ചിൻ ബൻസാൽ ഡൽഹി ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജി (ഐ.ഐ.ടി)യിൽ നിന്നും ബിരുദധാരിയാണ്. ഫ്ലിപ്കാർട്ടിലെ തന്റെ 11 വർഷത്തെ ഔദ്യോഗിക ജീവിതത്തിൽ ബൻസാൽ സിഇഒയും ചെയർമാനുമായിരുന്നു. വാൾമാർട്ട് ഇടപാടിനെത്തുടർന്ന് 2018ൽ ബൻസാൽ ഫ്ലിപ്കാർട്ടിൽ നിന്ന് വിട പറഞ്ഞു.

2007-ൽ, സച്ചിൻ ബൻസാലും ബിന്നി ബൻസാലും (ബന്ധുക്കളല്ല) ഫ്ലിപ്പ്കാർട്ട് സ്ഥാപിച്ചു, അതിന്റെ മൂല്യം 2018-ൽ 20.8 ബില്യൺ ഡോളറായിരുന്നു. 2018-ൽ, ബൻസാൽ ഫ്ലിപ്പ്കാർട്ടിൽ 5.5 ശതമാനം ഓഹരികൾ കൈവശം വച്ചിരുന്നു, അത് അദ്ദേഹം വാൾമാർട്ടിന് വിറ്റു, അപ്പോൾ അദ്ദേഹത്തിന്റെ ആസ്തി 1 ബില്യൺ ഡോളറിലധികം ആയിരുന്നു. 2018 മെയ് മാസത്തിൽ, ഫ്ലിപ്പ്കാർട്ടിന്റെ എക്സിക്യൂട്ടീവ് ചെയർമാൻ സ്ഥാനം ഒഴിഞ്ഞതിന് ശേഷം, വ്യക്തിഗത പ്രോജക്ടുകൾ, ഗെയിമിംഗ്, കോഡിംഗ് കഴിവുകൾ എന്നിവയിൽ ശ്രദ്ധ കേന്ദ്രീകരിക്കുമെന്ന് ബൻസാൽ പ്രഖ്യാപിച്ചു.സച്ചിൻ ബൻസാൽ ഇപ്പോൾ സാമ്പത്തിക സേവന കമ്പനിയായ നവി ഗ്രൂപ്പിന്റെ മാനേജിംഗ് ഡയറക്ടറാണ്.
മുൻകാലജീവിതം
1981 ഓഗസ്റ്റ് 5-ന് ഇന്ത്യയിലെ ചണ്ഡീഗഢിലാണ് ബൻസാൽ ജനിച്ചത്. അദ്ദേഹത്തിന്റെ അച്ഛൻ ഒരു ബിസിനസുകാരനും അമ്മ ഒരു വീട്ടമ്മയുമാണ്.ഡൽഹിയിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജിയിൽ ചേർന്ന ബൻസാൽ 2005-ൽ കമ്പ്യൂട്ടർ എഞ്ചിനീയറിംഗിൽ ബിരുദം പൂർത്തിയാക്കി. ബിരുദാനന്തരം, ബൻസാൽ ടെക്‌സ്‌പാനിൽ ഏതാനും മാസങ്ങൾ ജോലി ചെയ്തു, പിന്നീട് 2006-ൽ ആമസോൺ വെബ് സർവീസസിൽ സീനിയർ സോഫ്റ്റ്‌വെയർ എഞ്ചിനീയറായി ചേർന്നു. 2007ൽ ബൻസാൽ ആമസോണിൽ നിന്ന് രാജിവെച്ച് സ്വന്തം കമ്പനി തുടങ്ങുകയായിരുന്നു.

 ഇതും കാണുക 
 ബിന്നി ബൻസാൽ
 ഫ്ലിപ്കാർട്ട്

 അവലംബം 

വർഗ്ഗം:1981-ൽ ജനിച്ചവർ
വർഗ്ഗം:ഇന്ത്യൻ ശതകോടീശ്വരന്മാർ
വർഗ്ഗം:ജീവിച്ചിരിക്കുന്നവർ
വർഗ്ഗം:സോഫ്റ്റ്‌വെയർ എഞ്ചിനീയർമാർ
വർഗ്ഗം:ഇന്ത്യൻ എഞ്ചിനീയർമാർ
വർഗ്ഗം:ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജി ഡെൽഹിയിലെ പൂർവ്വ വിദ്യാർത്ഥികൾ